text: 楊惟和，號雲門，南直隸常州府武進縣人。明朝政治人物。生平.萬曆三十四年八月以殿工加升二級，加都察院右副都御史，仍管工程事。崇禎元年三月被山東道御史高捷彈劾冒居副憲，六月河南道御史陳廷謨再次彈劾，遂被奪職。家族.弟楊惟寅，字亮儒，萬曆四十年壬子舉人，授上蔡教諭，著《周易觀玩抄》十卷，遷亳州學正，以理學、經濟、文章、騎射四科教士，又集春秋五傳分六部五倫類編。生平讓家產，撫族孤，孝友出於天性。兄惟和以太子陵陷，當得罪，惟寅應升戶部，請改工部，得救，兄不知，惟寅亦不言。後榷關沙市，無城郭，流賊至，部勒市人為什伍，總制盧象升亦移重兵策應，民商慶更生，建祠立碑，崇祀名宦。子楊珂，康熙二年癸卯科順天鄉試舉人。
metadata: erhwenkuo/wikipedia-zhtw
metadata: 楊惟和
metadata: https://zh.wikipedia.org/wiki?curid=7506809